Berlingske Tidende, 1836-05-06
Spanien. Madrid, den 26de April. – Fra Krigsskuepladsen, meldes Følgende: J Spidsen for en Bataillon og understøttet af Pamplonas Garnison, har Jriarte den 21de f. M. angrebet Carlisterne, der stode i Balascoin forskandsede med tvende Stykker Skyts, og efter en temmelig heftig Modstand kastet dem tilbage til Ul zama, og derpaa forstyrret deres Forskandsninger samt en af dem bygget Bro. Samme Dag fik den engelske Legion en Forstærkning af 50 Artillerister og 200 Jnfanterister. – Fra Bidassoa erfares, under samme Dato, at Generalerne Cordova og Espartero berede sig til et almindeligt Angreb paa Carlisterne, i hvilket General Evans fra Sam Sebastian med den engelske Legion, og Generalerne Jriarte og Bernelle, den sidste med Fremmed Legionen, fra Pamplona af skulle tage Deel. Jfølge Efterretninger fra Madrid, have Dhrr. Mendizaval og Jsturiz paa Grund af en, under Adres Debatterne i Kamret forefaldet Ordvexel, duelleret paa Pistoler den 16de f. M. – Efterat hver af Duellanterne havde gjort tvende Skud, uden at treffe, traadte Secundanterne fra begge Sider imellem – Procuradoren Scogne var Ministrens, og Grev de las Navas Hr. Jsturiz's Secundant – og erklærede Sagen for afgjort, uden at dog en Forsoning fandt Sted. "Moniteuren" af 27de f. M. melder, at General Evans var den 21de rykket ind i San Sebastian med sin Division, og at Cordova havde den 18de sat sig i rask Marsch med en betydelig Magt hen mod Bilbao, da man befrygtede et Angreb paa denne Plads af Egnia. – Cabrera var i Provindsen Valencia atter blevet slaaet af Palarca. Proceres-Kamrets Debatter over Adressen begyndte den 10de f. M. Alle Talere angrebe Regjeringen, med større eller mindre Heftighed, i Anledning af den mod Oprørerne udviste Svaghed, og den ubegribelige Ligegyldighed, man havde lagt for Dagen under Massacren i Barcelona og Justits-Mordet i Saragossa. J Adresse-Udkastet er der tvende Paragrapher, der behandle Gjenstande, som Trontalen slet ikke berørte. Den første Paragraph overgiver Mordet paa Cabreras Moder til den almindelige Forbandelse, som en Act af barbariske Repressalier, der have opfyldt Spanien og Euorpa med Afsky. Den anden stille de blodige Scener i Saragossa ligeoverfor Trontalens Tilsikkring, at Regjeringen har opbudt Alt, for at forebygge Gjentagelsen af lignende Optrin. Fornærmet over disse tvende Paragrapher, tog Hr. Mendizaval Ordet, for at afværge den Dadel, der i samme syntes udtalt, mod Regjeringen. Han gjentog den, Procuradorerne givne Erklæring, at Regjeringen ikke havde gjort sig skyldig i Underhandlinger eller Eftergivenhed mod Rebellionens Aand- og Uorden; han tilføiede, at Regjeringen vilde endnu heftigere end Adresse-Commissionen have udtalt sig over hine Optrin, hvis det med disse virkelig havde forholdt sig saaledes, som de vare fremstillede for Proceres. Med autentiske Documenter kunde han bevise Kamret, at Regjeringen havde anordnet en streng Undersøgelse og Afstraffelse mod dem, der i Saragossa ikke havde vidst at skaffe Lovene den tilbørlige Anseelse, og derfor bad han Kamret, ikke at give hine tvende Paragrapher, forsaavidt der ved dem sigtedes til en Dadel mod Regjeringen, sit Bifald. J Mødet den 29de f. M., i hvilket Adressens almindelige Drøftelse sluttedes, optraadte de Herrer Marquis Miraflores, Hertugen af Rivas, Fyrsten af Anglona, Ærkebispen af Mexico og Bisperne af Cordova og Almeria som Talere. De tre sidste angrebe især Regjeringens Decreter og Klostrenes Ophævelse, og Fyrsten af Anglona yttrede endog, at denne Forholdsregel havde været uberegnelig gavnlig for Carlisterne. - Ogsaa Trangen til en umiddelbar Cooperation fra Frankerigs og Englands Side udtaltes mere afgjort i Proceres-Kamret, end saadant er skeet hos Procuradorerne. De Herrer Anglona og Miraflores erklærede samme for uundgaaeligt nødvendig, og de kunde slet ikke begribe hvilken Fare der kunde være forbundet dermed. Da Hr. Mendizaval opfordredes af dem, til bestemt at udtale sig, om han agtede, ved Spaniens egen Kraft at gjøre en Ende paa Borgerkrigen, svarede han, at han rigtignok gjorde Regning paa de ved Quadrupel-Alliants-Fordraget forbundne Magters Cooperation, og at han alene behøvede at tage Hensyn til det af ham undertegnede Fordrag, ifølge hvilket det portugisiske Hjelpemandskab var rykket ind, forat godtgjøre at han ingenlunde var stemt mod en Cooperation. – J det samme Møde erklærede KrigsMinistren, Grev Almodovar, at han med det første vilde være istand til at fremlægge nogle Documenter, der vilde vise, at Cabreras Moder var blevet henrettet efter Lov og Dom og efter foregaaende Forsvar. – Jøvrigt havde Efterretningen om Lequeitios Jndtagelse af Carlisterne ikke vakt synderlig Sensation i Madrid, og det ikke saa meget paa Grund af den, i og for sig ubetydelige Pladses Vigtighed, som fordi denne Begivenhed indtraf efter Englands Tilsagn om directe Cooperation, og fordi den ikke desto mindre indtraf. - Siden afvigte December=Maaned har Civillisten ikke faaet sine maanedlige Summer, udbetalt, et ubedrageligt Tegn paa – siger National. – at det maa staae meget slet med de spanske Finantser, da vel Civillisten ellers nok havde sørget for sig selv.